, noto senplisemente come Rafael Leão, pronunsia portogheze: , el ze un zogador de calcio portogheze de orìzeni angołane, tacante de'l Milan e de ła nasionałe portogheze. Cresùo inte'l Sporting Lisbona, co'l cuało el ga ezordìo e vinsesto na Copa de Łiga portogheze , inte'l 2018 el ze pasà a'l Lilla. Daspò na soła stazon co i fransezi el vien cronpà da'l Miłan, co'l cuało el ga vinto un canpionato itałian . Orizenario de Almada inte'l distreto de Setúbal, el ze nasùo inte na fameja de orìzeni angołane. Tacante rapido, vełose e fìzego, el esełe inte'l dribbling e inte l'uno contro uno, oltra ad aver na bona tècnega individuałe. El pol èsar doparà cofà segonda punta o esterno d'ataco co ła mèdema eficaisa, anca se eło steso el ga afermà de catarse pì a só azo so ła fasa sanca. El ga demostrà de èsar un bon finałizador, nonché un òtemo omo-assist. Pa'łe só caratarìsteghe el ze stà aconparà a Pierre-Emerick Aubameyang e Thierry Henry. A łeveło individuałe, el ze stà nominà mejo zogador de ła Serie A e miglior calciatore assoluto AIC .